Document ID: /roh_data/filtered/Billingualer_Corpus_interleaved-de-rm.jsonl.gz/1200

This is a text translated from German to Rumantsch Grischun.
Startschuss für die ersten Bauarbeiten an der Porta Alpina erfolgt

Die ersten Bauarbeiten im Rahmen der Vorinvestitionen an der Porta Alpina haben begonnen. Mit der ersten Sprengung ist am Montag, 23. Oktober 2006, der Startschuss erfolgt. Ausgeführt werden die von Bund, Kanton Graubünden und AlpTransit Gotthard AG vereinbarten Bauarbeiten durch die Arbeitsgemeinschaft TRANSCO. Diese ist bereits vor Ort mit dem Bau des Tunnelloses Sedrun des Gotthard-Basistunnels betraut. Die Bauarbeiten umfassen den Ausbruch von vier grossen Wartehallen auf Tunnelniveau. Sie erfolgen zum jetzigen Zeitpunkt, damit zu keinem Zeitpunkt Behinderungen, Verzögerungen und Zusatzkosten für die Bauarbeiten des Gotthard-Basistunnels entstehen.

Das Projekt Porta Alpina sieht vor, die im Gotthard-Basistunnel geplante Multifunktionsstelle Sedrun als Haltestelle zu nutzen. Von dort aus sollen Passagiere über Stollen und eine Liftanlage die 800 Meter höher gelegene Ortschaft Sedrun und das Gotthardgebiet erreichen. Dank der besseren Erreichbarkeit werden Erwartungen an einer Stärkung der wirtschaftlich-touristischen Entwicklung dieser Region geknüpft.

Arbeitsgemeinschaft TRANSCO führt Bauarbeiten für vier Wartehallen aus

Ende August 2006 lösten der Bund, der Kanton Graubünden und die AlpTransit Gotthard AG die Bauarbeiten für die Vorinvestitionen der Porta Alpina definitiv aus und unterzeichneten eine entsprechende Vereinbarung für diese erste Phase. Nun haben die ersten Bauarbeiten begonnen. Mit einem Sprengungsakt für die nördliche Wartehalle hat am Montag, 23. Oktober 2006, im Tunnel die "Anschlagsfeier Porta Alpina" stattgefunden. Der Startschuss ist im Beisein von Regierungsrat Stefan Engler, Vorsteher des Bau-, Verkehrs- und Forstdepartements Graubünden, vom Tujetscher Gemeindepräsident Pancrazi Berther, vom CEO der TRANSCO, Luzi Gruber, sowie von Alfred Seiler, Oberbauleiter der AlpTransit Gotthard AG, erfolgt.

Die Bauarbeiten werden durch die Arbeitsgemeinschaft TRANSCO ausgeführt, die bereits vor Ort mit dem Bau des Tunnelloses Sedrun des Gotthard-Basistunnels betraut ist. Die Bauarbeiten umfassen den Ausbruch der vier grossen Wartehallen auf Tunnelniveau. Diese Wartehallen, von denen sich zwei im Norden an der Oströhre und zwei im Süden an der Weströhre befinden, bieten je rund 240 Personen Platz. Sie haben je eine Länge von 38 Meter, eine Breite von rund 10 und eine Höhe von 5.5 Meter.

Wichtige Voraussetzung für spätere Realisierung

Diese Vorinvestitionen sind eine wichtige Voraussetzung für die spätere Realisierung der unterirdischen Station Porta Alpina. Vergeben wurden die Arbeiten als Zusatzauftrag zum Tunnelbaulos Sedrun zu einem globalen Preis von 12,6 Millionen Franken (Preisbasis Werkvertrag des Jahres 2001). Zu heutigen Preisen gerechnet macht der Bauauftrag, inklusive Reserven, Teuerung und Mehrwertsteuer, eine Summe von 15,8 Millionen Franken aus.

Mit der Vornahme der Vorinvestitionen wird sicher gestellt, dass die Porta Alpina zu einem späteren Zeitpunkt zu vernünftigen Kosten realisiert werden kann. Die Ausbruchsarbeiten müssen jetzt erfolgen und sind auf das Bauprogramm des Gotthard-Basistunnels abgestimmt, damit es später bei der Inbetriebnahme desselben zu keinen unnötigen Behinderungen kommt.

Die eidgenössischen Räte bewilligten an diesen Vorinvestitionskosten in der Wintersession 2005 einen Bundesbeitrag von 50 Prozent, jedoch maximal 7,5 Millionen Franken. Die restlichen 50 Prozent werden vom Kanton Graubünden, der Region Surselva und der Standortgemeinde Tujetsch geleistet.

Machbarkeit bestätigt

Inzwischen hat der Kanton Graubünden für die weiteren Arbeiten anfangs Oktober beim Bundesamt für Verkehr das Gesuch um die Durchführung des Plangenehmigungsverfahrens für die Hauptinvestitionen (Auflageprojekt 2) eingereicht. Das Gesuch des Auflageprojekts 2, das die Gesamtanlage Porta Alpina Sedrun umfasst, betrifft nur die baulichen und technischen Massnahmen im Bereich der Haltestellen (Perronkante) im Gotthard-Basistunnel bis zur Portalvorzone Las Rueras. Das Konzessionsgesuch für die Inbetriebnahme der Porta Alpina und das Gesuch für die oberirdische Erschliessung werden in einem späteren nachgelagerten Verfahren zur Genehmigung eingereicht werden.

Das eingeleitete Plangenehmigungsverfahren bestätigt die Aussagen der Machbarkeitsstudien, dass bei den heute bekannten Planungsannahmen der Betrieb des Gotthard-Basistunnels mit der Haltestelle Porta Alpina vereinbar ist. In einem nächsten Schritt ist mit den Betreibern des Gotthard-Basistunnels die Abstimmung eines einander ergänzenden Betriebs, inklusive Fahrplan, anzustreben.

Gremium: Bau-, Verkehrs- und Forstdepartement Graubünden

Quelle: dt Bau-, Verkehrs- und Forstdepartement Graubünden

Data: 23.10.2006

Culp da partenza per las emprimas lavurs da construcziun da la Porta Alpina

Las emprimas lavurs da construcziun en il rom da las investiziuns preliminaras da la Porta Alpina han cumenzà. Il culp da partenza è vegnì dà glindesdi, ils 23 d'october 2006, tras l'emprima siglientada. Las lavurs da construcziun ch'èn vegnidas concludidas da la confederaziun, dal chantun Grischun e da l'AlpTransit Gottard SA vegnan exequidas da la cuminanza da lavur TRANSCO. La TRANSCO è gia incumbensada al lieu cun la construcziun da l'etappa dal tunnel da basa dal Gottard a Sedrun. Las lavurs da construcziun cumpiglian l'exchavaziun da quatter grondas hallas da spetga sin il nivel dal tunnel. Questas lavurs vegnan fatgas ussa, per ch'i na dettia pli tard nagins impediments, retards e custs supplementars per las lavurs da construcziun dal tunnel da basa dal Gottard.

Il project da la Porta Alpina prevesa da nizzegiar sco fermada il post multifuncziunal da Sedrun ch'è planisà en il tunnel da basa dal Gottard. Da là davent duain las passagieras ed ils passagiers cuntanscher - tras galarias e tras in ascensur - il vitg da Sedrun ch'è situà 800 meters pli ad aut sco er la regiun dal Gottard. Grazia a la meglra cuntanschibladad spetgan ins ch'il svilup economic-turistic da questa regiun vegnia rinforzà.

La cuminanza da lavur TRANSCO fa las lavurs da construcziun per quatter hallas da spetga

La fin d'avust 2006 han la confederaziun, il chantun Grischun e l'AlpTransit Gottard SA dà il culp da partenza definitiv a las lavurs da construcziun per las investiziuns preliminaras da la Porta Alpina ed han suttascrit ina cunvegna correspundenta per questa emprima fasa. Ussa han cumenzà las emprimas lavurs da construcziun. Cun in act da siglientada per la halla da spetga al nord ha gì lieu glindesdi, ils 23 d'october 2006, en il tunnel la "festa iniziala per la Porta Alpina". Il culp da partenza ha gì lieu en preschientscha da cusseglier guvernativ Stefan Engler, schef dal departament da construcziun, traffic e selvicultura dal Grischun, da Pancrazi Berther, president communal da Tujetsch, da Luzi Gruber, CEO da la TRANSCO, sco er dad Alfred Seiler, schefdirectur da construcziun da l'AlpTransit Gottard SA.

Las lavurs da construcziun vegnan exequidas da la cuminanza da lavur TRANSCO ch'è gia incumbensada al lieu cun la construcziun da l'etappa dal tunnel da basa dal Gottard a Sedrun. Las lavurs da construcziun cumpiglian l'exchavaziun da las quatter grondas hallas da spetga sin il nivel dal tunnel. Questas hallas da spetga porschan plazza a mintgamai 240 persunas. Duas hallas sa chattan al nord en il tunnel da l'ost e duas al sid en il tunnel dal vest. Ellas han ina lunghezza da 38 meters, ina ladezza da ca. 10 meters ed in'autezza da 5,5 meters.

Premissa impurtanta per ina realisaziun posteriura

Questas investiziuns preliminaras èn ina premissa impurtanta per pudair realisar pli tard la staziun sutterrana da la Porta Alpina. Las lavurs èn vegnidas surdadas sco incarica supplementara da l'etappa da construcziun dal tunnel a Sedrun per in pretsch global da 12,6 milliuns francs (basa da pretsch: contract d'execuziun da lavurs da l'onn 2001). Sch'i vegn calculà cun pretschs actuals, importa l'incarica da construcziun - inclusiv las reservas, la chareschia e la taglia sin la plivalur - 15,8 milliuns francs.

Tras las investiziuns preliminaras vegni garantì che la Porta Alpina possia vegnir realisada pli tard cun custs raschunaivels. Las lavurs da stgavament ston vegnir fatgas ussa ed èn coordinadas cun il program da construcziun dal tunnel da basa dal Gottard, per ch'i na dettia pli tard, cur ch'il tunnel vegn mess en funcziun, nagins impediments nunnecessaris.

En la sessiun d'enviern 2005 han las chombras federalas concedì ina contribuziun federala da 50 pertschient, dentant da maximalmain 7,5 milliuns francs, als custs per questas investiziuns preliminaras. Ils ulteriurs 50 pertschient vegnan pajads dal chantun Grischun, da la regiun Surselva e da la vischnanca da Tujetsch sco vischnanca da staziunament.

La realisabladad è vegnida confermada

Per las ulteriuras lavurs ha il chantun Grischun inoltrà il cumenzament d'october a l'uffizi federal da traffic la dumonda per far la procedura d'approvaziun dal plan per las investiziuns principalas (project d'exposiziun 2). La dumonda dal project d'exposiziun 2 cumpiglia l'entir stabiliment da la Porta Alpina Sedrun e concerna mo las mesiras architectonicas e tecnicas en il sectur da las fermadas (ur dals perruns) en il tunnel da basa dal Gottard fin a l'avantzona dal portal Las Rueras. La dumonda da concessiun per metter en funcziun la Porta Alpina e la dumonda per l'avertura sur terra vegnan inoltradas pli tard en ina procedura posteriura.

La procedura d'approvaziun dal plan ch'è vegnida introducida conferma il cuntegn dals studis da realisabladad, numnadamain ch'il manaschi dal tunnel da basa dal Gottard saja cumpatibel cun la fermada da la Porta Alpina. Cun las gestiunarias dal tunnel da basa dal Gottard sto vegnir tschertgà en in proxim pass da coordinar ils manaschis - inclusiv ils uraris - uschia, ch'els cumpletteschan in l'auter.

Gremi: departament da construcziun, traffic e selvicultura dal Grischun

Funtauna: rg departament da construcziun, traffic e selvicultura dal Grischun

Data: 23.10.2006